text: De unge gymnasieelever ved for lidt om EU valget
  29 april 2014 kl. 07.31
  EU parlamentariker Jens Rohde besøger i dag Horsens Statsskole. Han er blevet inviteret, fordi eleverne skal vide noget mere om hvad EU betyder.
  Den 25. maj er der valg til EU parlamentet og ifølge samfundsfagslærer på Horsens Statsskole, Chris Møller så vil skolen nu gøre sit til at eleverne forstår, at det er et vigtigt valg.
  -Vi kan mærke at eleverne ikke ved ret meget om EU, derfor har vi inviteret Jens Rohde, så han kan forklare, hvorfor han mener at EU er vigtig, siger Chris Møller til TV SYD.
  Senere får samfundsfagseleverne også besøg af EU kandidaten Lasse Quvang fra Socialdemokraterne.
  Forud for valget har skolen også planer om at arrangere en EU debat, så eleverne er klædt godt på inden den 25. maj.
  